URED DIREKTORA

Folnegovićeva 1

Zagreb, **05**.04.2016.

**MEDIJI**

**Predmet: urušenje prometnice na križanju Slavonske avenije i Vrbika**

* **priopćenje**

Dana 04.04.2016. godine u večernjim satima, prema dojavi o otvaranju rupe na prometnici na križanju Slavonske i Vrbika, ekipe Vodoopskrbe i odvodnje d.o.o. izašle su na teren te je utvrđeno da se radi o urušenju tjemena kolektora profila 80/120 na spoju sa glavnim kolektorom u Slavonskoj aveniji profila 400/333. Predmetni objekti građeni su sredinom prošlog stoljeća betoniranjem na licu mjesta.

Uz Ekipe Vodoopskrbe i odvodnje na teren su odmah izašle Zagrebačke ceste, policija, Ured za upravljenje hitnim situacijama i ostale službe Grada Zagreba kako bi se osigurala prometnica i sigurnost građana.

Ekipe Sektora odvodnje odmah po dolasku na uviđaj započele su aktivnosti o uspostavi funkcioniranja kanalskog sustava kako bi spriječile nastanak eventualnih šteta na objektima priključenima na javni sustav odvodnje.

Danas, u jutarnjim satima započela je priprema na potpunoj sanaciji urušenja i to izradom elaborata regulacije prometa kako bi se omogućio pristup strojevima i dovozu materijala potrebnim za provedbu sanacije.

Sanacija će biti izvršena u najkraćem mogućem roku, uzimajući u obzir i prioritet funkcioniranja same prometnice.

S poštovanjem,